|  |
| --- |
| **ՀԻՄՆԱՎՈՐՈՒՄ****<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՓԵՏՐՎԱՐԻ 27-Ի N 303-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**  |
| **1. Ընթացիկ իրավիճակը և իրավական ակտի ընդունման անհրաժեշտությունը** ՀՀ կառավարության կողմից 2014 թվականի փետրվարի 27-ին ընդունված «Մարդու իրավունքների պաշտպանության ազգային ռազմավարությունից բխող միջոցառումների ծրագիրը հաստատելու մասին» N 303-Ն որոշմամբ հաստատված հավելվածի 97-րդ կետով նախատեսված "Էկոքաղաքականության մասին" օրենքի նախագիծը նախատեսված է ՀՀ կառավարություն ներկայացնել 2016թ. երրորդ եռամսյակում, սակայն նախատեսված ժամկետում նշված միջոցառման իրականացումը դարձել է անհնար: 97-րդ կետը ուժը կորցրած ճանաչելու մասին փոփոխության անհրաժեշտությունը պայմանավորված է նրանով, որ "Էկոքաղաքականության մասին" օրենքի նախագծի (այուհետ` օրենքի նախագիծ) համապարփակ իրավական կարգավորումն ապահովելու նպատակով անհրաժեշտ էր միջազգային փորձագետների ներգրավում, շահագրգիռ մարմինների ներկայացուցիչների ու մասնագետների հետ համատեղ քննարկումների իրականացում և արդյունքում օրենքի նախագծի ամբողջական փաթեթի մշակում: |
| **2. Ներկա վիճակը և առկա խնդիրները**2.1 Օրենքի նախագծի հիմնական կարգավորման առարկան հանդիսանում է ՀՀ բնապահպանական օրենսդրությամբ չկարգավորված այն հարաբերությունների կարգավորումը, որոնք ընդհանուր են շրջակա միջավայրի բոլոր բաղադրիչների համար (Բաժիններ` (1) Ընդհանուր դրույթներ, այդ թվում` ոլորտը կարգավորող օրենքներում առկա նույնաբնույթ սահմանումների իդենտիֆիկացում, (2) Բնապահպանական համալիր պլանավորում, որը նախատեսում է հատուկ պլանավորումն ու տարբեր պլանավորման տեսակներում բնապահպանական պլանավորման ինտեգրում, (3) Ֆինանսական գործիքներ, (4) Վնաս և պատասխանատվություն,(5) Էկոպիտակավորում, (6) Բնական ռեսուրսների համալիր պահպանություն ու կայուն օգտագործում, էկոհամակարգի կառավարում և էկոհամակարգային ծառայություններ, (7) Բնապահպանական մոնիթորինգ ու տեղեկատվություն և (8) Բնապահպանական համալիր թույլտվություններ, պարզ ընթացակարգով տրվող թույլտվություններ և թույլտվություն չպահանջող կայանքներ`ծանուցման սկզբունքով): Օրենքի նախագծի նման բովանդակությունն ու բաժինների միջև փոխկապակցվածությունը համապատասխանում է «Էկոլոգիական քաղաքականության մասին» ՀՀ օրենքի նախագծի հայեցակարգային մոտեցումներին հավանություն տալու մասին» ՀՀ կառավարության 23.06.2011թ. N 24 նիստի արձանագրային որոշման 4-րդ կետով հավանության արժանացած հավելվածի բովանդակությանը: Օրենքի նախագծի 1-7-րդ բաժինները մշակվել են, բացառությամբ նախագծի 8-րդ` «Բնապահպանական համալիր թույլտվություններ, պարզ ընթացակարգով տրվող թույլտվություններ և թույլտվություն չպահանջող կայանքներ» բաժնից, որը պահանջում է "մեկ պատուհան" սկզբունքի կիրառմամբ էկոհամակարգային կառավարման համակարգի ներդրում: Այդ նպատակով 2013թ-ից մինչև 2015թ. մարտ ամիսը ՀՀ բնապահպանության նախարարության ներքո իրականացվել է «Աղտոտման համալիր կանխարգելման և հսկման համակարգի ներդրման նպատակով Հայաստանի Հանրապետության բնապահպանության նախարարության հզորությունների զարգացում» ԵՄ Թվինինգ ծրագիրը: Այն ներառել է նաև օրենսդրական կարգավորումներ, որի շրջանակներում տրված առաջարկությունների հիման վրա ԵՄ օրենսդրության հետ համադրելով պետք է մշակվեր բնապահպանական թույլտվությունների նոր համակարգի ներդրմանն անհրաժեշտ օրենքով կարգավորման ենթակա հիմնական սկզբունքներ, գործուն մեխանիզմներ ու պահանջներ: **2.2. Առկա խնդիրների առաջարկվող լուծումները**Բնապահպանական թույլտվությունների նոր համակարգի ներդրմանն անհրաժեշտ օրենքով կարգավորման ենթակա սկզբունքների, մեխանիզմների ու պահանջների, ինչպես նաև բնապահպանական մի շարք օրենքներում փոփոխություններ կատարելու գործընթացի իրականացումը պահանջում է միջազգային փորձագետների ներգրավում` ի նկատի ունենալով ԵՄ անդամ երկրներում ներդրված բնապահպանական համալիր և պարզ ընթացակարգով թույլտվությունների համակարգի երկար տարիների փորձը: Միջազգային փորձագետների հետ համատեղ Օրենքի նախագծի 8-րդ բաժինը մշակելու, օրենքի նախագծի բոլոր բաժինների փոխկապակցվածությունն ապահովելու և այն վերջնական տեսքի բերելու, ինչպես նաև համապատասխան ճյուղային օրենքներում փոփոխություններ կատարելու գործընթացին աջակցություն ցուցաբերելու խնդրանքով 2015 թվականին դիմել ենք Գերմանիայի Դաշնության բնապահպանության ոլորտի համապատասխան նախարարությանը, սակայն նրանց կողմից աջակցության տրամադրումը հնարավոր եղավ ստանալ միայն 2016 թվականին: Ս.թ. սեպտեմբերի 14-ից մեկնարկվց երկկողմ համագործակցության ծրագիրը` 7 ամսյա տևողությամբ:  Հաշվի առնելով այն հանգամանքը, որ օրենքի նախագծի փաթեթի մշակման գործընթացը կավարտվի 2017թ. առաջին եռամսյակում, անհրաժեշտություն է առաջացել ուժը կորցրած ճանաչել «Մարդու իրավունքների պաշտպանության ազգային ռազմավարությունից բխող միջոցառումների ծրագիրը հաստատելու մասին» ՀՀ կառավարության 2014 թվականի փետրվարի 27-ի N 303-Ն որոշմամբ հաստատված միջոցառումների ծրագրի 97-րդ կետը: Օրենքի նախագծի փաթեթի մշակումն ու ընդունումը կերաշխավորի Հայաստանում նման կարևորագույն խնդրի լուծման իրատեսական պահանջների օրենսդրական կարգավորումը:  |
| **3. Նախագծի փաթեթի մշակման գործընթացում ներգրավված ինստիտուտները**Ներկայացված ՀՀ կառավարության որոշման նախագիծը մշակվել է ՀՀ բնապահպանության նախարարության համապատասխան մասնագետների կողմից:  |
| **4. Որոշման կիրառման դեպքում ակնկալվող արդյունքները**Ներկայացված ՀՀ կառավարության որոշման նախագծի ընդունումը հնարավորություն կընձեռնի, բավարար ժամկետի պարագայում, նախատեսվող օրենքի նախագծի ամբողջականությունն ապահովելու համար: |